somu9/iisc_mono_hindi_female huggingface dataset:
अधिकांश पादपों में रोमिल पत्तियाँ पीड़कों के प्रति प्रतिरोधकता से संबंध रखती हैं; जैसे कपास में जैसिड तथा गेहूँ में धान्यपर्ण भृंग|
गेहूँ के विशेष प्रकार के तने की वजह से स्टैम सॉफ्लाई उनके पास नहीं आती तथा चिकनी पत्तियाें वाली तथा नैक्टर विहीन कपास की किस्में बॉलवर्म को अपनी ओर आकर्षित नहीं करते|
मक्का में उच्च ऐस्पारटिक एसिड, लघु नाइट्रोजन तथा शर्करा अंश मक्का के तना भेदक के प्रति प्रतिरोधकता उत्पन्न करते हैं|
पीड़क प्रतिरोधकता के लिए प्रजनन विधियों के वही क्रम लागू होते हैं जो अन्य शस्य संबंधी विशेषकों में पाए जाते हैं; जैसे उत्पादन, गुणवत्ता आदि, जिनका वर्णन ऊपर किया जा चुका है|
इस संख्या से कही अधिक लोग तीन बिलियन सूक्ष्मपोषकों, प्रोटीन तथा विटामिन अपर्याप्तता अथवा छिपी भूख के शिकार हैं, क्योंकि ये लोग फल, सब्जियाँ, लैग्यूम, मछली तथा मीट आदि को पर्याप्त मात्रा में नहीं खरीद सकते|
लौह तत्व बहुल धान की किस्म को विकसित करना अब संभव हो गया है, इसमें सामान्यतः प्रयोग में लाई गई किस्मों की तुलना में लौह तत्व की मात्रा पाँच गुना अधिक होती है|
पशु तथा मानव पोषण के लिए प्रोटीन के वैकल्पिक स्रोतों में से एक एकल कोशिका प्रोटीन हैं|
सूक्ष्मजीवों का प्रोटीन के अच्छे स्रोत के रूप में बड़े पैमाने पर उत्पादन किया जा रहा है वास्तव में, अधिकांश लोगों द्वारा मशरूम भोजन के रूप में खाए जाने लगे हैं|
अतः बड़े पैमाने पर मशरूम संवर्धन एक प्रकार से बढ़ता हुआ उद्योग है|
जिससे अब विश्वास सा होने लगा है कि सूक्ष्मजीव भी आहार के रूप में स्वीकार्य हो जायेंगे|
नील-हरित शैवाल जैसे स्पाइरूलाइना को, आलू संसाधन संयत्र , घासफूस, शीरा, पशुखाद और यहाँ तक कि वाहितमल पर आसानी से उगाया जा सकता है; ताकि बड़ी मात्रा में यह प्राप्त हो सके|
स्पाइरूलाइना में प्रोटीन, खनिजों, वसा, कार्बोहाइड्रेटों तथा विटामिनों की प्रचुर मात्रा विद्यमान है|
संयोग से इसका उपयोग पर्यावरणीय प्रदूषण को भी कम करता है|
किसी कोशिका कर्त्तेतकी से पूर्ण पादप में जनित्र होने की यह क्षमता पूर्णशक्तता कहलाती है|
इसके बारे में जब आप बड़ी कक्षा में जाएँगे तो ज्ञान प्राप्त होगा|
ऊतक संवर्धन द्वारा हजारों की संख्या में पादपों को उत्पन्न करने की विधि सूक्ष्मप्रवर्धन कहलाती है|
इनमें प्रत्येक पादप आनुवंशिक रूप से मूलपादप के समान होते हैं, जहाँ से वह पैदा हुए हैं, यह सोमाक्लोन कहलाते हैं|
अधिकांश महत्त्वपूर्ण खाद्य पादपों जैसे टमाटर, केला, सेब आदि का बड़े पैमाने पर उत्पादन इस विधि द्वारा किया गया है|
किसी ऊतक संवर्धन प्रयोगशाला में आप अपने अध्यापक के साथ जाएँ, ताकि आप इस क्रिया का अवलोकन कर सकें तथा समझ सकें|
इस विधि का अन्य महत्त्वपूर्ण उपयोग रोग ग्रसित पादपों से स्वस्थ पादपों में पुनर्लाभ है, यदि पादप विषाणु से संक्रमित है, तब भी विभज्योतक विषाणु से अप्रभावित रहता है|
अतः विभज्योतक को अलग कर उसे विट्रो में उगाया जाता है ताकि विषाणु मुक्त पादप तैयार हो सकें|
वैज्ञानिकों को केला, गन्ना, आलू आदि संवर्धित विभज्योतक तैयार करने में काफ़ी सफ़लता मिली है|
पादपों की दो विभिन्न किस्मों से अलग किया गया प्रोटोप्लास्ट युग्मित होकर संकर प्रोटोप्लास्ट उत्पन्न करता है जो आगे चलकर नए पादप को जन्म देता है|
वैज्ञानिक सिद्धांतों को अपनाते हुए पालतू पशुओं की देखभाल तथा उनकी प्रजनन संबंधी प्रक्रियाएँ ही पशुपालन हैं|
गुणात्मक तथा मात्रात्मक दोनाें के दृष्टिगत अच्छी पशुपालन पद्धतियों को अपनाने से पशुओं तथा पशु उत्पादों से खाद्यों की बढ़ती हुई माँग को पूरा किया जा सकता है|
इन पद्धतियों में फार्म तथा फार्म पशु प्रबंधन तथापशु प्रजनन शामिल हैं|
शहद का उच्च पोषक मान तथा इसके औषधीय महत्त्व को ध्यान में रखते हुए मधुमक्खी पालन अथवा मौन पालन पद्धति में उल्लेखनीय वृद्धि हुई है|
मात्स्यकी एक अन्य फलता-फूलता उद्योग है, जो मछली, मछली उत्पादों तथा अन्य जलीय खाद्यों की बढ़ती हुई माँग को पूरा कर रहा है|
पादप प्रजनन का प्रयोग ऐसी नयी किस्मों के विकास में किया जा रहा है जो रोगजनकों तथा नाशीकीटों के प्रति प्रतिरोधक हैं|
इससे खाद्य उत्पादन बढ़ा है इस विधि का प्रयोग पादप खाद्यों के प्रोटीन अंशों तथा खाद्य की गुणवत्ता को बढ़ाने में किया जाता है|
भारतवर्ष में शस्य पादपों की भिन्न-भिन्न किस्में पैदा की गई हैं| इन सभी उपायों से खाद्य उत्पादन बढ़ा है|
यह मृदा, जल, वायु, हमारे शरीर के अंदर तथा अन्य प्रकार के प्राणियों तथा पादपों में पाए जाते हैं|
सूक्ष्मजीव विविध रूपायित- प्रोटोजोआ, जीवाणु, कवक तथा सूक्ष्मदर्शीय पादपों एवं प्राणियों से होते हैं|
विषाणु, विरायड तथा प्रायोन भी प्रोटीनीय संक्रमित कारक हैं|
ये पशुओं तथा पादपों में भी रोग उत्पन्न करते हैं; परंतु इससे आपको यह नहीं समझ लेना चाहिए कि सभी सूक्ष्मजीव हानिप्रद हैं|
आपको यह जानकर आश्चर्य होगा कि हम प्रतिदिन सूक्ष्मजीवियों अथवा उनसे व्युत्पन्न उत्पादों का प्रयोग करते हैं|
इसका सामान्य उदाहरण दूध से दही का उत्पादन है|
सूक्ष्मजीव जैसे लैक्टोबैसिलस तथा अन्य जिन्हें सामान्यतः लैक्टिक एसिड बैक्टीरिया कहते हैं; दूध में वृद्धि करते हैं और उसे दही में परिवर्तित कर देते हैं|
वृद्धि के दौरान लैक्टिक एसिड बैक्टीरिया अम्ल उत्पन्न करता है जो दुग्ध प्रोटीन को स्कंदित तथा आंशिक रूप में पचा देता है|
दही की थोड़ी सी मात्रा निवेश द्रव्य अथवा आरंभक के रूप में ताजे दूध में मिलाया जाता है|
इस निवेशद्रव्य में लाखों-करोड़ों की संख्या में लैक्टिक एसिड बैक्टीरिया होते हैं जो उपयुक्त ताप पर कई गुना वृद्धि करते हैं और परिणामस्वरूप दूध को दही में बदल देते हैं|
दाल-चावल का बना ढीला-ढाला आटा जिसका प्रयोग ‘डोसा’ तथा ‘इडली’ जैसे आहार को बनाने में किया जाता है|
पारंपरिक पेय तथा आहारों की एक बड़ी संख्या सूक्ष्मजीवियों द्वारा किण्वित कराकर तैयार की जाती हैं|
दक्षिण भारत के कुछ भागों में एक पारंपरिक पेय ‘टोडी’ है|
इसे ताड़वृक्ष के तने के स्त्राव को किण्वित कराकर तैयार किया जाता है|
सूक्ष्मजीवियों का प्रयोग किण्वित मत्स्य, तथा सोयाबीन आदि के भोजन तैयार करने में किया जाता है|
‘पनीर’ या ‘चीज’ एक प्राचीन भोज्य पदार्थ है| इसे तैयार करने में सूक्ष्मजीवियों का प्रयोग किया जाता है|
विभिन्न किस्मों के पनीर अपनी गठनसंरचना, सुगंध तथा स्वाद जैसे अभिलक्षणों से पहचाने जाते हैं; विशेष सूक्ष्मजीवों के प्रयोग से आते हैं|
‘रॉक्यूफोर्ट चीज’ एक विशेष प्रकार के कवक की वृद्धि से परिपक्व होते हैं जिससे विशेष सुगंध आने लगती है|
यहाँ तक कि उद्योगों में भी सूक्ष्मजीवियों का प्रयोग बहुत से उत्पादों के संश्लेषण में किया जाता है जो कि मनुष्य के लिए काफी मूल्यवान होते हैं|
मादक पेय तथा प्रतिजैविक इसके कुछ उदाहरण हैं|
व्यावसायिक पैमाने पर सूक्ष्मजीवियों को पैदा करने के लिए बड़े बर्तन की आवश्यकता होती है जिसे फ़रमैंटर या किण्वक कहते हैं |
सूक्ष्मजीव विशेषकर यीस्ट का प्रयोग प्राचीन काल से वाइन, बियर, ह्विस्की, ब्रांडी या रम जैसे पेयों के उत्पादन में किया जाता आ रहा है|
क्या आपको वे उपापचयी अभिक्रियाएँ याद हैं जिसके परिणामस्वरूप यीस्ट द्वारा ऐथानॉल उत्पादित होता है|
ऐंटी एक ग्रीक भाषा का शब्द है, जिसका अर्थ खिलाफ़ तथा बॉयो का अर्थ जीवन है|
दोनों को मिला देने से इसका अर्थ ‘जीवन के खिलाफ़’ हुआ जबकि मनुष्यों के संदर्भ में यह जीवन के खिलाफ़ न होकर जीवन के प्रति माने जाते हैं|
प्रतिजैविक एक प्रकार के रसायनिक पदार्थ हैं, जिनका निर्माण कुछ सूक्ष्मजीवियों द्वारा होता है|
यह अन्य सूक्ष्मजीवियों की वृद्धि को मंद अथवा उन्हें मार सकते हैं|
आप सामान्य रूप से प्रयोग में लाए जाने वाले ऐंटीबॉयोटिक पेन्सिलिन से तो परिचित ही हैं|
एलैग्जैंडर फ्लैमिंग जब स्टैफिलोकोकस बैक्टीरिया पर कार्य कर रहे थे; तब उन्हें एक बार दिखाई दिया कि जिन प्लेटों पर वह कार्य कर रहे थे, उनमें एक बिना धुली प्लेट पर मोल्ड उत्पन्न हो गए हैं जिस कारण स्टैफिलोकोकस वृद्धि न कर सका|
उन्होंने पाया कि यह प्रभाव मोल्ड द्वारा उत्पन्न एक रसायन ‘पैनीसिलीन’ द्वारा होता है|
यद्यपि बाद में अरनैस्ट चैन तथा हावर्ड फ्लौरे ने इसकी एक शक्तिशाली एवं प्रभावशाली ऐंटीबॉयोटिक के रूप में पुष्टि की|
इस ऐंटीबॉयोटिक का प्रयोग दूसरे विश्व युद्ध में घायल अमरीकन सिपाहियों के उपचार में व्यापक रूप से किया गया|
पैनीसिलिन के बाद अन्य सूक्ष्मजीवियों से अन्य ऐंटीबॉयोटिकों को भी परिशुद्ध किया गया|
प्लेग, काली खाँसी, डिप्थीरिया , लैप्रोसी जैसे भयानक रोग, जिनसे संसार में लाखों लोग मरे हैं, के उपचार के लिए ऐंटीबॉयोटिकों ने हमारी क्षमता में वृद्धि की एक शक्ति के रूप में आये हैं|
आज हम ऐंटीबॉयोटिकों से रहित संसार की कल्पना ही नहीं कर सकते हैं|
ऐथानॉल के बड़े पैमाने पर उत्पादन के लिए यीस्ट का प्रयोग किया जाता है|
लाइपेज का प्रयोग अपमार्जक संरूपण तथा धुलाई में कपड़ों से तेल के धब्बे हटाने में किया जाता है|
आपने अवश्य देखा होगा कि आप बाजार से खरीद कर फल-रस की जो बोतल लाते हैं उसका रस घर में बने रस की तुलना में अधिक साफ दिखाई पड़ता है|
स्ट्रैप्टोकाइनेज स्ट्रैप्टोकोकस जीवाणु द्वारा उत्पन्न होता है जो आनुवंशिक इंजीनियरिंग द्वारा रूपांतरित किया जाता है|
इसका प्रयोग उन रोगियों में रक्त वाहिकाओं से थक्का हटाने में यानि ‘थक्का स्फोटन’ के रूप में प्रयोग किया जाता है|
दयाघात के अग्रग मायोकार्डियल इंफैक्शन से गुजरते हैं| अन्य जैव सक्रिय अणु ‘साइक्लोस्पोरिन-ए’ है|
जिसका प्रयोग अंग प्रतिरोपण में प्रतिरक्षा निरोधक कारक के रूप में रोगियों में किया जाता है|
इसका उत्पादन ट्राइकोडर्मा पॉलोस्पोरम नामक कवक से किया जाता है|
कॉलिस्ट्रॉल के संश्लेषण के लिए उत्तरदायी एंजाइम स्पर्धा संदमन की तरह क्रिया करते हैं|
हम जानते हैं कि प्रतिदिन नगर एवं शहरों से व्यर्थ-जल की एक बहुत बड़ी मात्रा जनित होती है|
इस व्यर्थ जल का प्रमुख घटक मनुष्य का मलमूत्र है| नगर के इस व्यर्थ जल को वाहित मल भी कहते हैं|
इसमें कार्बनिक पदार्थों की बड़ी मात्रा तथा सूक्ष्मजीव पाये जाते हैं जो अधिकांशतः रोगजनकीय होते हैं|
आपको आश्चर्य होता होगा कि वाहितमल की बड़ी मात्रा अथवा शहरी व्यर्थजल का रोज़ाना निपटान कैसे होता होगा|
अतः विसर्जन से पूर्व वाहित मल का उपचार वाहितमल संयंत्र में किया जाता है ताकि वह प्रदूषण मुक्त हो जाय|
यह उपचार निम्नलिखित दो चरणों में संपन्न किया जाता है |
प्राथमिक उपचार मूलभूत रूप से उपचार के इस पद में वाहित मल से बड़े छोटे कणों का निस्यंदन तथा अवसादन द्वारा भौतिक रूप से अलग कर दिये जाते हैं|
इन्हें भिन्न-भिन्न चरणों में अलग किया जाता है|
आरंभ में तैरते हुए कूड़े-करकट को अनुक्रमिक निस्यंदन द्वारा हटा दिया जाता है|
इसके बाद शितबालुकाश्म को अवसादन द्वारा निष्कासित किया जाता है|
सभी ठोस जो प्राथमिक आंपक के नीचे बैठे कण हैं, वह और प्लावी बहिःस्राव का निर्माण करता है|
बहिःस्राव को प्राथमिक निःसादन टैंक से द्वितीयक उपचार के लिए ले जाया जाता है|
द्वितीयक उपचार अथवा जीव विज्ञानीय उपचार प्राथमिक बहिःस्राव को बड़े वायुवीय टैंकों में से गुजारा जाता है|
जहाँ यह लगातार यांत्रिक रूप से हिलाया जाता है और वायु को इसमें पंप किया जाता है|
इससे लाभदायक वायुवीय सूक्ष्मजीवियों की प्रबल सशक्त वृद्धि ऊर्णक के रूप में होने लगती है|
वृद्धि के दौरान यह सूक्ष्मजीव बहिःस्राव में उपस्थित कार्बनिक पदार्थों के प्रमुख भागों की खपत करता है|
यह बहिःस्राव के बी ओ डी को महत्त्वपूर्ण रूप से घटाने लगता है|
वाहित मल का तब तक उपचार किया जाता है जब तक बी ओ डी घट न जाय|
जल के एक नमूने में सूक्ष्मजीवियों द्वारा ऑक्सीजन के उद्ग्रहण की दर का मापन बी ओ डी परीक्षण से किया जाता है; अतः अप्रत्यक्ष रूप से जल में उपस्थित कार्बनिक पदार्थों का मापन ही बी ओ डी है|
जब व्यर्थ-जल का बी ओ डी अधिक होगा, तब इसकी प्रदूषण क्षमता भी अधिक होगी|
एक बार वाहित मल अथवा व्यर्थ जल का बी ओ डी पर्याप्त मात्रा में घट जाय, तब बहिःस्राव को निःसादन टैंक में भेजते हैं; जहाँ जीवाणु झुंड उसे अवसाद में परिवर्तित करते हैं|
सक्रियीत आपंक के छोटे से भाग को फिर से पीछे वायुवीय टैंक में पंप करते हैं|
चूँकि यह ज्वलनशील होती हैं; इस कारण इनका प्रयोग ऊर्जा के स्रोत के रूप में किया जा सकता है|
द्वितीयक उपचार प्लांट से बहिःस्त्राव सामान्यतः जल के प्राक्रुतिक स्रोतों जैसे नदियों, झरनों में छोड़ दिया जाता है|
आप समझ सकते हैं कि किस प्रकार सूक्ष्मजीवी प्रतिदिन विश्वभर में व्यर्थ जल के लाखों-करोड़ों गैलन पानी के उपचार में महत्वपूर्ण भूमिका-निभाते हैं|
संसार के लगभग-समस्त भागों में लगभग सदियों से इसी कार्य प्रणाली का प्रयोग किया जाता आ रहा है|
आज के दिन तक कोई भी मनुष्य द्वारा तैयार की गई प्रौद्योगिकी वाहित मल के सूक्ष्मजीवी उपचार के सामने नहीं टिक पाई|
आप जानते ही हैं कि बढ़ते हुए शहरीकरण के कारण पहले की तुलना में वाहित मल की एक बहुत बड़ी मात्रा उत्पन्न हो जाती है, अतः वाहितमल की इतनी बड़ी मात्रा को उपचारित करने में इन उपचार संयंत्रों की संख्या पर्याप्त नहीं बढ़ाई गई है|
इसलिए अपचारित वाहितमल को सीधे ही नदियों में छोड़ दिया जाता है|
परिणामस्वरूप प्रदूषण और जल जनित रोगों की संख्या बढ़ रही है|
पर्यावरण तथा वन मंत्रालय ने हमारे देश की प्रमुख नदियों को प्रदूषण से बचाने के लिए गंगा ऐक्शन प्लान तथा यमुना ऐक्शन प्लान जैसी योजनाओं का सूत्रपात किया है|
इन योजनाओं के तहत एक बड़ी संख्या में नए वाहित मल उपचार संयंत्रों को बनाने का प्रस्ताव है; ताकि केवल उपचारित वाहित मल को ही नदियों में छोड़ा जा सके|
आप अपने आस-पास स्थित ऐसे किसी भी वाहित मल उपचार संयंत्र में जाएँ|
जो अत्यंत ही रोचक तथा शिक्षाप्रद अनुभव होगा|
बॉयोगैस एक प्रकार से गैसों का मिश्रण है जो सूक्ष्मजीवी सक्रियता द्वारा उत्पन्न होती हैं|
आप पढ़ चुके हैं कि वृद्धि तथा उपापचयन के दौरान सूक्ष्मजीव विभिन्न किस्मों के गैसीय अंतिम उत्पाद उत्पन्न करते हैं; जो गैस उत्पन्न होती है, वह इन सूक्ष्मजीवियों द्वारा खपत किए गए कार्बनिक पदार्थों पर निर्भर करती है|
ये बैक्टीरिया सामान्यतः अवायुवीय गाढ़े कीचड़ में पाया जाता है जिसका वर्णन वाहित मल उपचार, में पहले किया गया है|
यह जीवाणु पशुओं के रूमेन में भी पाए जाते हैं|
रूमेन में सैल्यूलोज पदार्थों की एक बड़ी मात्रा उपलब्ध रहती है|
रूमेन में यह जीवाणु सैल्यूलोज को तोड़ने में सहायक होते हैं; और पशुओं के पोषण में महत्त्वपूर्ण भूमिका निभाते हैं|
क्या आप समझते हैं कि अपने आहार में उपस्थित सैल्यूलोज़ को हम मानव भी पचाने के योग्य हैं|
इस प्रकार पशुओं के मल उनमें, जिसे सामान्यतः गोबर कहते हैं, यह जीवाणु प्रचुर संख्या में पाए जाते हैं|
गोबर में पादपों के सैल्यूलोज व्युत्पन्न प्रचुर मात्रा में होते हैं; अतः इनका प्रयोग बॉयोगैस को पैदा करने में किया जाता है जिसे सामान्यतः ‘गोबर गैस’ भी कहते हैं|
बॉयोगैस संयंत्र एक टैंक होता है; जिसमें अपशिष्ट संग्रहीत एवं गोबर की कर्दम भरी जाती है|
कर्दम के ऊपर एक सचल ढक्कन रखा जाता है सूक्ष्मजीवी सक्रियता के कारण टैंक में गैस बनती है| जिससे ढक्कन ऊपर को उठता है|
बॉयोगैस संयंत्र में एक निकास होता है जो एक पाइप से जुड़ा रहता है|
इसी पाइप की सहायता से आस-पास के घरों में बॉयोगैस की आपूर्ति की जाती है|
उपयोग की गई कर्दम दूसरे निकास द्वार से बाहर निकाल दी जाती है|
इसका प्रयोग उर्वरक के रूप में किया जाता है|
गोबर ग्रामीण क्षेत्रों में बड़ी मात्रा में मिलता है, जहाँ पशुओं को पाला जाता है|
यही कारण है कि ग्रामीण क्षेत्रों में इन बयोग्यास संयंत्रों को अधिक बनाया जाता है|
उत्पन्न बॉयोगैस का प्रयोग खाना बनाने तथा प्रकाश पैदा करने में किया जाता है|
भारत में बॉयोगैस उत्पादन की प्रौद्योगिकी का विकास मुख्यतः भारतीय क्रुषि अनुसंधान संस्थान तथा खादी एवं ग्रामीण उद्योग आयोग के प्रयासों के परिणामस्वरूप हुआ|
यदि आपका विद्यालय किसी गाँव अथवा गाँव के आस-पास स्थित है तो इसका पता लगाकर बॉयोगैस संयंत्र को देखने जाएँ और जो लोग इसके प्रबंधन में जुड़े हैं; उन लोगों से मिलें आपको बहुत कुछ सीखने को मिलेगा|
पादप रोगों तथा पीड़कों के नियंत्रण के लिए जैव वैज्ञानिक विधि का प्रयोग ही जैव नियंत्रण है|
आधुनिक समाज में यह समस्याएँ रसायनों, कीटनाशियों तथा पीड़कनाशियों के बढ़ते हुए प्रयोगों की सहायता से नियंत्रित की जाती हैं|
ये रसायन मनुष्यों तथा जीव जंतुओं के लिए अत्यंत ही विषैले तथा हानिकारक हैं|
ये पर्यावरण को प्रदूषित करते तथा फ़लों, साग-सब्ज़ियों और फ़सलों पर भी हानिकारक प्रभाव डालते हैं|
खरपतवार नाशियों का प्रयोग खरपतवार को हटाने में किया जाता है| यह भी हमारी मृदा को प्रदूषित करते हैं|
आर्ग्यानिक फ़ार्मर के अनुसार जैव विविधता ही स्वास्थ्य की कुंजी है|
अधिक परंपरागत ‘फार्मिंग प्रैक्टिस’ के विपरीत बहुधा लाभप्रद तथा हानिप्रद बागवानी जीवों को रसायन प्रयोग द्वारा मार दिया जाता है|
जैव नियंत्रण एक प्रकार का समग्रतात्मक दृष्टिकोण है, जिससे करोड़ों जीवों के मध्य पारस्परिक क्रियाओं के जाल की व्याख्या का विकास होता है|
खेत प्राणिजात तथा पेड़-पौधों का निर्माण करते हैं|
आर्गेनिक फॉर्मर में बहुधा एक दृष्टिकोण विकसित हो जाता है; उदाहरणार्थ जीवों का उन्मूलन, जिन्हें बहुधा पीड़क कहा गया है, उनका उन्मूलन केवल असंभव ही नहीं; बल्कि अवांछनीय भी है|
इनके बिना लाभप्रद परभक्षी तथा परजीवी कीट जीवित नहीं रह पायेंगे जो पीड़कों पर अपने पोषण अथवा भोजन के लिए आश्रित है|
इस प्रकार जैवनियंत्रण विधि से विषाक्त रसायन तथा पीड़कनाशियों पर हमारी जो आश्रिता है, वह काफी हद तक घट जायेगी|
जीवविज्ञानी फॉर्मिंग के उपगमन का महत्त्वपूर्ण भाग विभिन्न जीवन के रूपों से परिचित होता है|
यह सब मिलकर जैव नियंत्रण के उचित साधनों को विकसित करने में सहायक होते हैं|
जाना पहचाना भृंग जिन पर लाल तथा काली धारियाँ पाई जाती हैं तथा व्याध पतंग क्रमशः ऐफिडों तथा मच्छरों से छुटकारा दिलवाने में अत्यंत ही लाभप्रद हैं|
लार्वा की पाचननली में टाक्सिन निकलता है और लार्वा की मृत्यु हो जाती है|
जीवाणुवीय रोग केटरपिलर को मार देता है, परंतु अन्य कीटों को हानि नहीं पहुँचाता|
ऐसे पादप पीड़क द्वारा किए गए आक्रमण के प्रति प्रतिरोधी हैं|
जैव वैज्ञानिक नियंत्रण के तहत कवक ट्राइकोडर्मा का उपयोग पादप रोगों के उपचार में किया जाता है|
ट्राइकोडर्मा प्रजाति एक मुक्त जीवित कवक है, जो मूल-पारिस्थितिक तंत्र में सामान्य रूप से पाया जाता है|
बैक्यूलोवायरेसिस ऐसे रोगजनक हैं जो कीटों तथा संधिपादों पर हमला करते हैं|
अधिकांश बैक्यूलोवायरेसिस जो जैव वैज्ञानिक नियंत्रण कारकों की तरह से किए जाते हैं|
यह विषाणु प्रजाति-विशेष, संकरे स्पैक्ट्रम कीटनाशीय उपचारों के लिए अति उत्तम माने गए हैं|
ऐसा प्रदर्शित किया जा चुका है कि इनका पादपों, स्तनधारियों, पक्षियों, मछलियों अथवा यहाँ तक कि लक्ष्यविहीन कीट पर किसी भी प्रकार का हानिकारक प्रभाव नहीं पड़ता|
यह विशेषकर तभी वांछनीय है, जब लाभप्रद कीटों का संरक्षण किया जाए|
आज के तौर तरीकों के साथ यदि जीवन को देखें तो पता चलता है कि पर्यावरण प्रदूषण चिंता का एक मुख्य कारण है|
हालाँकि, हम समझने लगे हैं कि रसायन उर्वरकों के अधिकाधिक प्रयोग से कई समस्याएँ जुड़ी हुई हैं|
इसके परिणामस्वरूप कार्बनिक-खेती करने पर तथा जैव उर्वरकों के प्रयोग पर दबाव बढ़ता जा रहा है|
जैव उर्वरक एक प्रकार के जीव हैं; जो मृदा की पोषक गुणवत्ता को बढ़ाते हैं|
लैग्यूमिनस पादपों की जड़ों पर स्थित ग्रंथियों के बारे में आपने अध्ययन किया होगा|
इन ग्रंथियों का निर्माण राइजोबियम के सहजीवी संबंध द्वारा होता है|
यह जीवाणु वायुमंडलीय नाइट्रोजन को स्थिरीकृत कर कार्बनिक रूप में परिवर्तित कर देते हैं|
अन्य जीवाणु मृदा में मुक्तावस्था में रहते हैं| यह भी वायुमंडलीय नाइट्रोजन को स्थिर कर सकते हैं|
इस प्रकार मृदा में नाइट्रोजन अवयव बढ़ जाते हैं|
कवक पादपों के साथ सहजीवी संबंध स्थापित करते हैं|
ग्लोमस जीनस के बहुत से सदस्य माइकोराइज़ा बनाते हैं|
इस संयोजन में कवकीय सहजीवी मृदा से फास्फोरस का अवशोषण कर उसे पादपों में भेज देते हैं|
सायनोबैक्टीरिया स्वपोषित सूक्ष्मजीव हैं जो जलीय तथा स्थलीय वायुमंडल में विस्तृत रूप से पाए जाते हैं|
इनमें बहुत से वायुमंडलीय नाइट्रोजन को स्थिरीक्रुत कर सकते हैं- जैसे- ऐनाबीना, नॉसटॉक, ऑसिलटोरिया आदि|
धान के खेत में सायनोबैक्टीरिया महत्त्वपूर्ण जैव उर्वरक की भूमिका निभाते हैं|
नील हरित शैवाल भी मृदा में कार्बनिक पदार्थ बढ़ा देते हैं; जिससे उसकी उर्वरता बढ़ जाती है|
हाल ही में, हमारे देश में जैव उर्वरकों की एक बड़ी संख्या बड़े पैमाने पर बाज़ार में उपलब्ध है|
किसान अपने खेतों में लगातार इनका प्रयोग कर रहे हैं|
इससे मृदा पोषक की भरपाई तथा रसायन उर्वरकों पर आश्रिता भी कम हो रही है|
सूक्ष्मजीव पृथ्वी पर उपस्थित जीवन के बहुत ही महत्त्वपूर्ण घटक हैं| सभी सूक्ष्मजीव रोगजनकीय नहीं होते हैं|
बहुत से सूक्ष्मजीव मनुष्यों के लिए अत्यंत ही लाभप्रद होते हैं|
हम प्रतिदिन सूक्ष्मजीवों तथा सूक्ष्मजीवीय व्युत्पन्न उत्पादों का प्रयोग करते हैं|
जीवाणु जो ल्याक्टिक आक्सिड बैक्टीरिया दूध में वृद्धि करते हैं जिससे वह दही में बदल जाता है|
गीला गुँथा आटा, जिसका प्रयोग ब्रैड बनाने में किया जाता है, का किण्वन सेकेरोमाइसीज सेरीविसी नामक यीस्ट से किया जाता है|
कुछ पकवान जैसे इडली तथा डोसा ऐसे गीले आटे से बनाए जाते हैं; जिन्हें सूक्ष्मजीवियों द्वारा किण्वित किया गया होता है|
यह प्रतिजैविक हानिकारक रोगों को उत्पन्न करके सूक्ष्मजीवों को मारने के काम आते हैं|
प्रतिजैविक संक्रमित रोग जैसे डिप्थीरिया, काली खाँसी, तथा निमोनिया की रोकथाम में महत्त्वपूर्ण भूमिका निभाते हैं|
सौ वर्षों से अधिक के समय से सूक्ष्मजीवों का प्रयोग वाहितमल का उपचार सक्रियीत आपंक निर्माण की प्रक्रिया द्वारा किया जाता है|
मीथैनोजेन संयंत्र अपशिष्ट के अवकर्षण के दौरान मीथेन उत्पन्न करते हैं|
ग्रामीण क्षेत्रों में सूक्ष्मजीव द्वारा उत्पन्न बायोगैस का उपयोग ऊर्जा के रूप में किया जाता है|
सूक्ष्मजीवों का प्रयोग जैवनियंत्रण विधि द्वारा हानिप्रद पीड़कों को मारने के लिए भी किया जाता है|
जैवनियंत्रण मापन से विषैले पीड़कनाशियों के प्रयोग में भारी कमी आई है| जिनका उपयोग पीड़क नियंत्रण में किया जाता है|
आज समय की माँग है कि रासायनिक उर्वरकों के स्थान पर जैव उर्वरकों का प्रयोग किया जाए|